钦定古今图书集成/明伦汇编/氏族典/第191卷 > 萧鸣凤
## 钦定古今图书集成/明伦汇编/氏族典/第191卷 > 萧鸣凤

按《明外史萧鸣凤传》：“鸣凤，字子雝，浙江山阴人。举乡
试第一，正德九年成进士，授御史，巡视山海诸关。武
宗将出塞捕虎，鸣凤疏谏，不报，引疾归，起督南畿学
政。诸生以比前御史陈选，曰：‘陈泰山，萧北斗’。嘉靖初，
迁河南副使，仍督学政，考察拾遗，被劾。吏部惜其学
行，调为湖广兵备副使。明年，复改督广东学政，廉洁”
无私，然性刚狠，以愤挞肇庆知府郑漳，由是物论大
哗。八年考察，两京言官交章论坐降调。巳与漳相诋
讦，皆下巡按御史逮治，鸣凤遂不出。